                             højesterets dom
                        afsagt mandag den 18. oktober 2010
sag 272/2009
(2. afdeling)
foreningen af danske lægestuderende
hovedforeningen (fadl)
(advokat erik wendelboe christiansen)
mod
indenrigs- og sundhedsministeriet og
sundhedsstyrelsen
(kammeradvokaten ved advokat m. gregers larsen for begge)
i tidligere instans er afsagt dom af østre landsrets 6. afdeling den 7. september 2009.
i pådømmelsen har deltaget fem dommere: per sørensen, asbjørn jensen, jytte scharling,
vibeke rønne og hanne schmidt.
påstande
appellanten, foreningen af danske lægestuderende hovedforeningen, har gentaget sin på-
stand.
de indstævnte, indenrigs- og sundhedsministeriet og sundhedsstyrelsen, har påstået stadfæ-
stelse.
anbringender
foreningen af danske lægestuderende har til støtte for sin påstand navnlig anført, at § 32 i
lov om autorisation af sundhedspersoner og om sundhedsfaglig virksomhed alene giver mu-
                                                - 2 -
lighed for at fastsætte regler om de kvalitetsmæssige krav til videreuddannelsen til special-
læge. bestemmelsens ordlyd giver således ikke grundlag for, at ministeren kan fastsætte reg-
ler med det formål at tvinge lægerne til at uddanne sig til speciallæger hurtigst muligt.
foreningen har ikke for højesteret gjort gældende, at 4-årsreglen er i strid med grundlovens §
74 eller med danmarks internationale forpligtelser. dog skal kravet til hjemlen for 4-års-
reglen vurderes i lyset af grundlovens § 74 og formålet med denne bestemmelse.
indenrigs- og sundhedsministeriet og sundhedsstyrelsen har gjort gældende, at 4-årsreglen
har hjemmel i autorisationslovens § 32, der efter ordlyden og forarbejderne omfatter alle for-
hold vedrørende speciallægeuddannelsen, herunder fastsættelse af en frist for at modtage til-
bud om den gratis og lønnede uddannelse.
højesterets begrundelse og resultat
ifølge bemyndigelsesbestemmelsen om videreuddannelse til speciallæge mv. i § 32 i lov om
autorisation af sundhedspersoner og om sundhedsfaglig virksomhed fastsætter ministeren for
sundhed og forebyggelse regler for bl.a. lægers videreuddannelse ud over den i § 31 nævnte
turnusuddannelse med henblik på udøvelse af nærmere bestemte lægelige funktioner, herun-
der virke i almen praksis.
højesteret finder som landsretten, at bestemmelsen efter ordlyden må forstås således, at den
ikke alene giver ministeren hjemmel til at fastsætte regler vedrørende uddannelsens faglige
indhold, men tillige mulighed for at tilgodese behovet for tilgang af speciallæger på de for-
skellige områder inden for sundhedsvæsenet gennem fastsættelse af en frist som sket. der er
ikke i forarbejderne til bestemmelsen holdepunkter for en anden forståelse.
herefter, og da det, foreningen af danske lægestuderende i øvrigt har anført, ikke kan føre
til et andet resultat, stadfæster højesteret dommen.
                                      thi kendes for ret:
landsrettens dom stadfæstes.
                                               - 3 -
i sagsomkostninger for højesteret skal foreningen af danske lægestuderende hovedforenin-
gen (fadl) betale 50.000 kr. til indenrigs- og sundhedsministeriet og 50.000 kr. til sund-
hedsstyrelsen.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
